पाएं अपने शहर की ताज़ा ख़बरें और फ्री ई-पेपरडाउनलोड करें
गनौली गांव में एक ही परिवार के तीन सदस्य कोरोना संक्रमित मिले हैं जबकि दो सदस्यों की अचानक तबीयत खराब होने से मौत हो गई और एक कोरोना संक्रमित का संस्कार कोरोना प्रोटोकाल के तहत हुआ। परिवार के दो अन्य सदस्य कोरोना पाॅजिटिव होने पर छछरौली अस्पताल में दाखिल हैं।
वहीं प्रशासनिक अधिकारियों ने गनौली की जिस गली से कोरोना संक्रमित मरीज मिले, उसे कंटेनमेंट जोन घोषित कर दिया है। बेरिकेड लगाकर उस गली से आमजन के लिए आवाजाही बंद कर दी। गांव की निवर्तमान सरपंच के पति संदीप ने बताया कि उनके गांव के एक 58 वर्षीय व्यक्ति की पांच दिन पहले अचानक तबियत खराब होने से मौत हो गई थी। जिसके दो दिन बाद उसकी 56 वर्षीय पत्नी की काेराेना के चलते तबीयत खराब हुई। उसे पंचकूला सेक्टर 6 के सरकारी अस्पताल में दाखिल करवाया गया।
दो दिन बाद ही महिला की भी मौत हो गई। उसके दो दिन बाद यानी शनिवार काे मृतक दंपती के 32 वर्षीय लड़के की भी अचानक तबीयत खराब हो गई, जिसे उपचार के लिए शहर के निजी अस्पताल ले जाया गया। लेकिन अस्पताल जाते समय ही उसकी भी मौत हो गई। वहीं परिवार में मृतक का दूसरा 28 वर्षीय लड़का और मृतक का 16 वर्षीय पौत्र भी कोरोना संक्रमित मिला, जिनका पहले सैंपल लिया गया था। एक ही परिवार के 3 सदस्यों के कोरोना संक्रमित पाए जाने और 2 सदस्यों की मौत की सूचना से गांव में भय का माहौल है।
गली में बेरिकेडिंग
प्रशासनिक अधिकारियों ने गांव का निरीक्षण किया, जिसके बाद परिवार के मोहल्ले की गली को कंटेनमेंट जोन घोषित कर बेरिकेड लगाकर आवाजाही बंद कर दी। संदीप ने बताया कि मृतक के तीन बेटे थे, जिनमें से एक की मौत हो गई और और उनके आगे 6 बच्चे थे, जिनमें से एक कोरोना संक्रमित है।
बीडीपीओ छछरौली जोगेश कुमार ने बताया कि गनौली में प्रशासनिक आदेशानुसार गली को बेरिकेड लगाकर बंद कर दिया है। एसएमओ बिलासपुर शमा प्रवीन ने बताया कि गनौली गांव से बीते दिन 11 सैंपल लिए गए थे जिनमें से 4 लाेग संक्रमित मिले। दो को होम आइसोलेट किया गया है। दो छछरौली अस्पताल में दाखिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn